พระราชกฤษฎีกาโอนกรรมสิทธิ์ที่ธรณีสงฆ์ ในท้องที่ตำบลศาลาครุ อำเภอหนองเสือ จังหวัดปทุมธานี ของวัดท่าอิฐและของวัดบางบัวทอง ตำบลท่าอิฐ อำเภอปากเกร็ด จังหวัดนนทบุรี ให้แก่สำนักงานการปฏิรูปที่ดินเพื่อเกษตรกรรม พ.ศ. 2555

พระราชกฤษฎีกา

พระราชกฤษฎีกา
โอนกรรมสิทธิ์ที่ธรณีสงฆ์
ในท้องที่ตำบลศาลาครุ
อำเภอหนองเสือ
จังหวัดปทุมธานี ของวัดท่าอิฐและของวัดบางบัวทอง
ตำบลท่าอิฐ
อำเภอปากเกร็ด จังหวัดนนทบุรี
ให้แก่สำนักงานการปฏิรูปที่ดินเพื่อเกษตรกรรม
พ.ศ. ๒๕๕๕

ภูมิพลอดุลยเดช
ป.ร.
ให้ไว้ ณ
วันที่ ๑๑ มิถุนายน พ.ศ. ๒๕๕๕
เป็นปีที่ ๖๗
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรโอนกรรมสิทธิ์ที่ธรณีสงฆ์ ในท้องที่ตำบลศาลาครุ
อำเภอหนองเสือ จังหวัดปทุมธานี ของวัดท่าอิฐและของวัดบางบัวทอง ตำบลท่าอิฐ
อำเภอปากเกร็ด จังหวัดนนทบุรี ให้แก่สำนักงานการปฏิรูปที่ดินเพื่อเกษตรกรรม
เพื่อนำมาใช้ในการปฏิรูปที่ดินเพื่อเกษตรกรรม

อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทย
และมาตรา ๓๔ วรรคสอง แห่งพระราชบัญญัติคณะสงฆ์ พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์
(ฉบับที่ ๒) พ.ศ. ๒๕๓๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้
ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาโอนกรรมสิทธิ์ที่ธรณีสงฆ์ ในท้องที่ตำบลศาลาครุ
อำเภอหนองเสือ จังหวัดปทุมธานี ของวัดท่าอิฐและของวัดบางบัวทอง ตำบลท่าอิฐ อำเภอปากเกร็ด
จังหวัดนนทบุรี ให้แก่สำนักงานการปฏิรูปที่ดินเพื่อเกษตรกรรม พ.ศ. ๒๕๕๕

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้โอนกรรมสิทธิ์ที่ธรณีสงฆ์ ในท้องที่ตำบลศาลาครุ
อำเภอหนองเสือ จังหวัดปทุมธานี เนื้อที่ ๒๐ ไร่ ของวัดท่าอิฐและของวัดบางบัวทอง
ตำบลท่าอิฐ อำเภอปากเกร็ด จังหวัดนนทบุรี
ภายในแนวเขตตามแผนที่ท้ายพระราชกฤษฎีกานี้
ให้แก่สำนักงานการปฏิรูปที่ดินเพื่อเกษตรกรรม

มาตรา ๔  ให้นายกรัฐมนตรีรักษาการตามพระราชกฤษฎีกานี้

ผู้รับสนองพระบรมราชโองการ
ยิ่งลักษณ์
 ชินวัตร
นายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกาโอนกรรมสิทธิ์ที่ธรณีสงฆ์
ในท้องที่ตำบลศาลาครุ อำเภอหนองเสือ จังหวัดปทุมธานี
ของวัดท่าอิฐและของวัดบางบัวทอง ตำบลท่าอิฐ อำเภอปากเกร็ด จังหวัดนนทบุรี
ให้แก่สำนักงานการปฏิรูปที่ดินเพื่อเกษตรกรรม พ.ศ. ๒๕๕๕

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ
เนื่องจากได้มีพระราชกฤษฎีกากำหนดเขตที่ดิน ในท้องที่ตำบลนพรัตน์ ตำบลศาลาครุ
ตำบลบึงกาสาม ตำบลบึงชำอ้อ ตำบลหนองสามวัง ตำบลบึงบา ตำบลบึงบอน อำเภอหนองเสือ
ตำบลคลองเจ็ด ตำบลคลองหก ตำบลคลองห้า ตำบลคลองสาม ตำบลคลองสี่ อำเภอคลองหลวง
ตำบลบึงน้ำรักษ์ ตำบลบึงสนั่น อำเภอธัญบุรี และตำบลบึงคำพร้อย ตำบลพืชอุดม
อำเภอลำลูกกา จังหวัดปทุมธานี ให้เป็นเขตปฏิรูปที่ดิน พ.ศ. ๒๕๕๒ และสำนักงานการปฏิรูปที่ดินเพื่อเกษตรกรรมได้ทำการสำรวจแล้วปรากฏว่าแนวเขตปฏิรูปที่ดินนี้ถูกที่ธรณีสงฆ์ที่ตั้งอยู่ในท้องที่ตำบลศาลาครุ
อำเภอหนองเสือ จังหวัดปทุมธานี ของวัดท่าอิฐและของวัดบางบัวทอง ตำบลท่าอิฐ อำเภอปากเกร็ด
จังหวัดนนทบุรี เนื้อที่ ๒๐ ไร่ ตามโฉนดที่ดิน เลขที่ ๑๓๓๗
ซึ่งสำนักงานการปฏิรูปที่ดินเพื่อเกษตรกรรมได้ติดต่อกับสำนักงานพระพุทธศาสนาแห่งชาติ
เพื่อขอโอนกรรมสิทธิ์ที่ธรณีสงฆ์ดังกล่าวให้แก่สำนักงานการปฏิรูปที่ดินเพื่อเกษตรกรรม
และสำนักงานพระพุทธศาสนาแห่งชาติได้นำเสนอมหาเถรสมาคมพิจารณาแล้วไม่ขัดข้อง
และวัดท่าอิฐและวัดบางบัวทองได้รับค่าผาติกรรมจากสำนักงานการปฏิรูปที่ดินเพื่อเกษตรกรรมแล้ว
สมควรโอนกรรมสิทธิ์ที่ธรณีสงฆ์ดังกล่าวให้แก่สำนักงานการปฏิรูปที่ดินเพื่อเกษตรกรรม  จึงจำเป็นต้องตราพระราชกฤษฎีกานี้

ปริยานุช/ผู้จัดทำ
๒๑ มิถุนายน
๒๕๕๕

ชาญ/ผู้ตรวจ
๒๖ มิถุนายน
๒๕๕๕

[๑] ราชกิจจานุเบกษา
เล่ม ๑๒๙/ตอนที่ ๕๔ ก/หน้า ๗/๒๐ มิถุนายน ๒๕๕๕